Яўгенія Мальчэўская — Вікіпэдыя

# Яўгенія Мальчэўская

### Зьвесткі зь Вікіпэдыі — вольнай энцыкляпэдыі.

Мальчэўская, Яўгенія (сапраўднае імя Крыжаноўская, Яўгенія Еўдакімаўна) (нарадзілася 25 жніўня 1949) — беларуская настаўніца і паэтка.

## [рэдагаваць] Біяграфія

Нарадзілася ў Замошша Чашніцкага раёна Віцебскай вобласці ў сялянскай сям'і. Вучылася спачатку ў Замошскай пачатковай школе, потым у Заслонаўскай сярэдняй школе. Пасля паступіла ў Бабруйскі тэхнікум гумавай прамысловасці (1965), пасля заканчэння якога (1969) атрымала спецыяльнасць тэхніка-тэхнолага і працавала прэсаўшчыцай-вулканізатаршай на Бабруйскім заводзе гумавых вырабаў. У 1970 годзе прызначана карэктарам рэдакцыі бабруйскай аб'яднанай газеты “Камуніст”, у 1972–1973 гадах — супрацоўнік рэдакцыі Чашніцкай раённай газеты “Чырвоны прамень”, у 1973–1978 гадах вучылася на беларускім аддзяленні філалагічнага факультэта БДУ. Пасля яго заканчэння накіравана на працу ў Равінічы (Чэрвеньскі раён), дзе выкладала ў школе беларускую мову і літаратуру. У 1980 годзе пераехала з мужам на Віцебшчыну і працавала ў школе працоўнай моладзі. З 1987 годзе выкладала беларускую мову ў школе Талачына, з 1989 года – у школе Віцебска.

## [рэдагаваць] Творчасць

Першыя вершы “Залатая мяцеліца”, “Серабрыліся ля хат таполі…” і іншыя з'явіліся ў 1969 годзе ў газеце “Магілёўская праўда”. Затым яе вершы змяшчаліся ў калектыўных зборніках “Вёсны”, “Нашчадкі”, “Любі будзены дзень”, “Дзень добры, мама”, “Дзень паэзіі” у раённым, абласным, рэспубліканскім друку. Аўтар паэтычнага цыклу “Святло асенняе зярнят” (у зборніку “Нашчадкі”, зборніка “Залежнасць”. Асноўнае ў яе вершаў — любоў да Радзімы, яе народа. Пачуцці кахання, сяброўства, узаемаадносіны паміж людзьмі, іх заклапочанасць праблемамі сучаснасці. З'яўляецца аўтарам апавяданняў “Мачаха”, “Яраслаўна”.

Атрымана з «http://be-x-old.wikipedia.org../../../%D1%8F/%D1%9E/%D0%B3/%D0%AF%D1%9E%D0%B3%D0%B5%D0%BD%D1%96%D1%8F_%D0%9C%D0%B0%D0%BB%D1%8C%D1%87%D1%8D%D1%9E%D1%81%D0%BA%D0%B0%D1%8F_37d1.html»

Катэгорыі: Беларускія літаратары | Беларускія пэдагогі

##### Views

- Артыкул
- Гутаркі
- Бягучая вэрсія

##### Пошук